ซีไอเอ็มบีปลื้มผลงานบลจ.ลูก
&#8216;สุภัค&#8217;คุยออกกองทุนฉีกตลาดเชียร์ลุยทริกเกอร์อสังหาฯต่อ
9 ม.ค. 2556

‘สุภัค’คุยออกกองทุนฉีกตลาดเชียร์ลุยทริกเกอร์อสังหาฯต่อ
แบงก์ซีไอเอ็มบีพอใจผลงาน บลจ.ลูก ดันลุยต่อ “ทริกเกอร์ฟันด์พร็อพเพอร์ตี้ฟันด์” คาด ม.ค.ก.พ. รู้ผลเอ็มดีคนใหม่
นายสุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหาร ธนาคารซีไอเอ็มบี ไทยเปิดเผยว่า ปี 2555 ที่ผ่านมา บริษัทหลักทรัพย์จัดการกองทุน (บลจ.)ซีไอเอ็มบีพรินซิเพิล ทำผลงานได้อย่างน่าพอใจ โดยมีการออกผลิตภัณฑ์ที่ฉีกแนวได้ดี เช่น กองทุนทริกเกอร์ฟันด์ ซึ่งได้รับการตอบรับอย่างดีจากลูกค้า รวมถึงการเป็นผู้นำด้านกองทุนรวมอสังหริมทรัพย์
“กลยุทธ์ในปี 2556 อยากให้ บลจ.สานต่อ 2 จุดแข็งนี้ โดยเฉพาะกองทุนรวมอสังหาริมทรัพย์นั้น ยังเป็นทางเลือกที่ดีให้แก่ลูกค้า เนื่องจากอัตราดอกเบี้ยยังอยู่ในระดับต่ำ” นายสุภัค กล่าว
นายสุภัค กล่าวว่า สำหรับบุคคลที่จะมาดำรงตำแหน่งกรรมการผู้จัดการ บลจ.ซีไอเอ็มบีพรินซิเพิล แทนนายอนุสรณ์ บูรณกานนท์ ที่ลาออกไปนั้น คาดว่าจะมีความชัดเจนในเดือน ม.ค.ก.พ.นี้ เนื่องจากขณะนี้ยังอยู่ในขั้นตอนสรรหา
นายเจิดพันธุ์ นิธยายน ประธานเจ้าหน้าที่การตลาด บลจ.ซีไอเอ็มบีพรินซิเพิล เปิดเผยว่า บริษัทคาดว่าปี 2556 สินทรัพย์ภายใต้การบริหาร (เอยูเอ็ม) จะเติบโตได้มากกว่าอุตสาหกรรม โดยเน้นการเติบโตจากธุรกิจกองทุนรวมเป็นหลัก โดยจะร่วมมือกับกลุ่มซีไอเอ็มบีในต่างประเทศ เพื่อนำกองทุนรูปแบบใหม่ที่น่าสนใจเข้าสู่ตลาดในไทย
ทั้งนี้ ณ สิ้นเดือน พ.ย. 2555 บลจ.ซีไอเอ็มบีพรินซิเพิล มีเอยูเอ็ม 2.26 หมื่นล้านบาท เติบโตจากปีก่อนซึ่งอยู่ที่ 1.75 หมื่นล้านบาท โดยแบ่งเป็นกองทุนรวม 1.32 หมื่นล้านบาท กองทุนสำรองเลี้ยงชีพ 9,000 ล้านบาท และกองทุนส่วนบุคคล 392 ล้านบาท
“แนวทางการทำธุรกิจในปี 2556 ยังเน้นการเติบโตจากกองทุนรวมเป็นหลัก โดยจะมีการออกกองทุนใหม่ เช่น ทริกเกอร์ฟันด์ ซึ่งเบื้องต้นอาจจะอ้างอิงกับหุ้นในกลุ่มประชาคมเศรษฐกิจอาเซียน (เออีซี) โดยตั้งเป้าผลตอบแทนที่ระดับ 10% รวมทั้งอาจจะออกกองทุนอสังหาริมทรัพย์มาอีก” นายเจิดพันธุ์ กล่าว
สำหรับทิศทางตลาดหุ้นไทยในปี 2556 มองว่ายังมีโอกาสปรับตัวเพิ่มขึ้นได้อีกจากการเติบโตของกำไรบริษัทจดทะเบียน(บจ.) ในปี 2556 ที่คาดว่าจะอยู่ในระดับ 1820% โดยหุ้นกลุ่มที่น่าลงทุน ได้แก่ กลุ่มธนาคารที่จะโตไปในทิศทางเดียวกับเศรษฐกิจ และกลุ่มพลังงาน ที่มีโอกาสเติบโตจากฐานที่ค่อนข้างต่ำในปีที่ผ่านมา นอกจากนี้ กลุ่มอุปโภคบริโภคที่คาดว่าจะเติบโตได้มากเช่นกัน 
นายเจิดพันธุ์ กล่าวว่า การบริหารจัดการกองทุนภายใต้การบริหารของบริษัท มีผลตอบแทนติดอันดับควอไทล์ 1 ของอุตสาหกรรม หรืออยู่ในกลุ่ม 25% แรกที่มีผลการดำเนินงานที่ดีที่สุดของกองทุนประเภทเดียวกัน